|  |  |
| --- | --- |
| Alsó- Tisza-menti Önkormányzati Társulás Társulási Tanácsa E l n ö k é t ő l ***6647 Csanytelek, Volentér János tér 2. sz.***  ***Tel.: 63 / 578–510 Fax: 63 / 578-517,***  ***e-mail:*** [***atmot@csanytelek.hu***](mailto:atmot@csanytelek.hu) | Csanytelek Község Önkormányzata Jegyzőjétől, Törvényességi felelőstől ***🖂 6647. Csanytelek, Volentér János tér 2. sz.***  **🕿 63/578-510; 63/578-512; fax: 63/578-517; jegyzo@csanytelek.hu** |

A/33-1/2024.

**E l ő t e r j e s z t é s**

**az Alsó- Tisza-menti Önkormányzati Társulás Társulási Tanácsa 2024. májusi ülésére**

**Tárgy**: *Az Alsó- Tisza-menti Önkormányzati Társulás és az általa fenntartott intézmények 2023. évi költségvetésének végrehajtásáról szóló beszámoló (zárszámadás) jóváhagyása*

**Tisztelt Társulási Tanács**!

Tájékoztatjuk Önöket arról, hogy az államháztartásról szóló 2011. évi CXCV. törvény 87. §-a és a 91. § (1)-(2) bekezdésében írtak szerint eljárva terjesztjük be tárgyi beszámolót az annak elfogadására jogosított Társulás Társulási Tanácsa elé jóváhagyásra, figyelemmel ugyanezen szakasz (3) bekezdésében foglaltakra is.

A jelenlegi beszámoló a Társulásba integrált intézményekre vonatkozóan a teljes év időszakát felöleli a Csanyteleki székhelyű *Remény Szociális Alapszolgáltató Központ,* a Tömörkényi székhelyű *Gondozási Központ Rózsafüzér Szociális Otthon,* a Csongrádi székhelyű *Esély Szociális Alapellátási Központ,* a Felgyői székhelyű (és Csanytelek, Tömörkény községben telep-helyet működtető) *Alsó- Tisza-menti Többcélú Óvodák és Mini Bölcsődék* esetében.

Összességében kiemelendő, hogy *a Társulási intézmények az alapító okirataiknak és a Társulás Társulási Megállapodásában rögzítetteknek megfelelően végezték évközi feladataikat*. A tagintézmények az alap- és szakellátási feladataikat a Társulás Társulási Tanácsa által engedélyezett intézményi létszám keretekkel látták el, így létszám keret túllépés nem történt.

A Társulás Társulási Tanácsa *munkaszervezeti feladatait a Társulás székhelye szerinti Csanyteleki Polgármesteri Hivatal köztisztviselői végezték, a Hivatal Vezetője irányítása mellett.* A Társulás működéséhez szükséges végrehajtási feladatok minimalizált költségeinek fedezetét a Tagönkormányzatok pénzügyi hozzájárulása biztosította, melyet a Tagönkormányzatok negyedévenként a Társulás Társulási Tanácsa ide vonatkozó határozata alapján teljesítettek.

A feladatellátáshoz szükséges állami normatívák igénylését és továbbítását az érintett Tagintézmények részére Csanytelek Község Önkormányzata teljesítette.

Az évközi lemondásokkal és pótigénylésekkel korrigált eredeti normatíva igénylés a Tagintézmények keretösszegeit az Önkormányzat hiánytalanul kiutalta, ebből eredően *normatíva finanszírozásból adódó különbözet nem keletkezett.*

A tárgyévi normatív állami támogatások, saját intézményi működési bevételek, ellátási díjak és támogatás értékű bevételek mellett, a gazdálkodás lehetőségét és a likviditási problémák áthidalását segítette, hogy a *költségvetési egyensúly fenntartásához a Tagintézmények székhelye önkormányzatától - szükség esetén - kiegészítő támogatást kapott*.

*Az Alsó- Tisza-menti Önkormányzati Társulás Társulási szintű összesített, intézményenként részletezett, kiemelt előirányzatok és címrend alábontású bevételi és kiadási adatait a csatolt határozati javaslat 1. – 14. számú mellékletei részletesen tartalmazzák.*

**A Társulási szintű (összesített) *bevételek alakulása* 2023. évben:** (Ft-ban)

|  |  |  |  |  |
| --- | --- | --- | --- | --- |
|  |  | **Előirányzat** | **Teljesítés** | **Teljesítés %-a %-a** |
| 1. | Működési bevételek | 201.439.830 | 210.146.049 | 104,3 |
| 2. | Felhalmozási bevételek | - | - | - |
| 3. | Működési célú támogatás államháztartáson belülről | 894.421.525 | 894.244.384 | 99,9 |
| 4. | 3-ból felügyeleti szervi támogatás (normatív finansz.) | 854.522.895 | 854.522.895 | 100,0 |
| 5. | Felhalmozási célú támogatás államháztartáson belülről | - | - | - |
| 6. | Átvett pénzeszközök | - | - | - |
| 7. | Előző évi maradvány igénybevételek | 16.436.503 | 16.436.503 | 100,0 |
| **Halmozódás mentes pénzforgalmi bevételek összesen:** | | **1.112.297.858** | **1.120.826.936** | **100,8** |

**A Társulási szintű (összesített*) kiadások* alakulása 2023. évben:** (Ft-ban)

|  |  |  |  |  |
| --- | --- | --- | --- | --- |
|  |  | **Előirányzat** | **Teljesítés** | **Teljesítés %-a** |
| 1. | Személyi juttatások, bértömeg | 618.638.324 | 616.003.180 | 99,57 |
| 2. | Munkaadót terhelő járulékok | 81.286.496 | 80.863.845 | 99,48 |
| 3. | Dologi kiadások | 366.576.152 | 347.448.600 | 94,78 |
| 4. | Ellátottak pénzbeli juttatása | - | - | - |
| 5. | Egyéb működési célú kiadás | - | - | - |
| 6. | Működési célú pénzeszköz átadás önkormányzatnak és költségvetési szerveinek | 9.441.890 | 9.441.890 | 100,00 |
| 7. | Beruházások, felújítások | 36.354.996 | 36.169.099 | 99,49 |
| 8. | Finanszírozási kiadások (állami támogatások tagintézményeknek) | 857.482.895 | 857.482.895 | 100,00 |
| **Halmozódás mentes pénzforgalmi kiadások összesen:** | | **1.112.297.858** | **1.089.926.614** | **97,99** |

**A Társulás 2023. évi *pénzmaradványa:*  30.900.322 Ft**

1. Társulás *költségvetési pénzmaradványa*: 52.084 Ft,
2. Remény Szociális Alapszolgáltató Központ maradványa: 592.895 Ft,
3. Gondozási Központ Rózsafüzér Szociális Otthon maradványa: 10.470.099 Ft,
4. Alsó- Tisza-menti Többcélú Óvodák és Mini Bölcsőde maradványa: 2.229.304 Ft,
5. Esély Szociális Alapellátási Központ maradványa: 17.555.940 Ft.

A Tagintézményi szabad maradványok felosztásáról a Társulás Társulási Tanácsa külön határozatban dönt.

*A Társulási szintű éves önként vállalt és kötelező feladata részletezését a határozathoz csatolt 15/a)-15/b) melléklete tartalmazza.*

Tájékoztatjuk a Társulás Társulási Tanácsát arról, hogy az Alsó- Tisza-menti Önkormányzati Társulás valamennyi intézményét érintő tételes- és részletes költségvetési beszámolója a vonatkozó jogszabályban rögzített határidőre való benyújtása megtörtént a Magyar Államkincstár illetékes Igazgatósága részére.

A zárszámadáshoz a belsőellenőr benyújtotta az éves összefoglaló jelentését, a Társulás munkaszervezete vezetője, mint a Társulás feladatellátó jegyzője, továbbá az intézmények vezetői pedig beterjesztették a Bkr. előírásainak megfelelve nyilatkozatukat.

**Tisztelt Társulási Tanács!**

Javasoljuk az előterjesztésben rögzítettek megtárgyalását és a csatolt határozati javaslat változtatás nélküli elfogadását.

C s a n y t e l e k, 2024. május 14.

Tisztelettel:

………………………………………………… ………………………………….

Erhard Gyula Kató Pálné

Alsó- Tisza-menti Önkormányzati Társulás Társulási Feladatellátó jegyző

Társulási Tanácsa Elnöke

**........./2024. (V. ….) Atmöt határozat**

**Tárgy:** *Az Alsó- Tisza-menti Önkormányzati Társulás és az általa fenntartott intézmények 2023. évi költségvetésének végrehajtásáról szóló beszámoló (zárszámadás) jóváhagyása*

**Határozati j a v a s l a t**

1. Az Alsó- Tisza-menti Önkormányzati Társulás Társulási Tanácsa az államháztartásról szóló 2011. évi CXCV. törvény 87. § és a 91. § (1)-(2) bekezdése szerint benyújtott fenti tárgyú előterjesztésben foglaltakat megtárgyalta és a Társulás 2023. évi költségvetéséről szóló beszámolóját, annak
2. **bevételi oldalán 1.112.297.858 Ft** módosított előirányzat mellett **1.120.826.936 Ft halmozódás mentes pénzforgalmi teljesítéssel,** míg
3. **kiadási oldalán 1.112.297.858 Ft** módosított előirányzat mellett **1.089.926.614 Ft halmozódás mentes pénzforgalmi teljesítéssel**

az előterjesztéshez csatolt 1.)-15/b) mellékletek szerinti kiemelt előirányzati részletezéssel hagyja jóvá (a Tagönkormányzatok támogató döntése ismeretében).

1. A Társulás Társulási Tanácsa a 2023. évi feladatellátási rendszerben résztvevő intézményi és tagintézményi költségvetések végrehajtását az előterjesztéshez csatolt 3.)-12.) mellékletek szerinti részletezésekben rögzítettek szerint hagyja jóvá.
2. A Társulás Társulási Tanácsa a közös költségek részletezését a 13. melléklet szerint hagyja jóvá.
3. A Társulás Társulási Tanácsa az általa fenntartott intézmények önként vállalt és kötelező feladata részletezését a 15/a) és 15/b) mellékletek szerint hagyja jóvá.

Határozatról értesítést kap:

* Erhard Gyula a Társulás Társulási Tanácsa Elnöke (Csanytelek)
* Társulási Tanács Tagjai (Székhelyükön)
* Remény Szociális Alapszolgáltató Központ Intézményvezetője (Csanytelek)
* Gondozási Központ Rózsafüzér Szociális Otthon Intézményvezetője (Tömörkény)
* Alsó- Tisza-menti Többcélú Óvodák és Mini Bölcsődék Vezetője (Felgyő)
* Esély Szociális Alapellátási Központ Vezetője (Csongrád)
* Csanyteleki Polgármesteri Hivatal Vezetője, feladatellátó jegyző és általa
* Tápainé Karkas Krisztina a Hivatal Adó- és Pénzügyi Iroda Vezetője
* Irattár